钦定古今图书集成/明伦汇编/官常典/第720卷 > 程宗楚 唐弘夫
## 钦定古今图书集成/明伦汇编/官常典/第720卷 > 程宗楚 唐弘夫

按《饶州府志》：“宗楚，德兴人。僖宗时，仕为泾原节度使。
黄巢陷长安，上欲走兴元，宗楚以兵扈从。节度使郑
畋请留凤翔，上不欲密迩巨寇，竟幸兴元。畋奏请得
便宜从事，许之。宗楚遂卫畋合兵讨贼，与凤翔司马
唐弘夫等乘龙尾之捷，进薄长安。黄巢率众东走，宗
楚先入，弘夫继至，遂克长安。时官军乌合无纪律，巢”
侦知之，是夜还袭官军，大战长安中，宗楚、弘夫殊死
战，并遇害。